Natalia Wörner

D **Natalia Wörner** (* 7. Septämber 1967 z Stuagert-Bad Cannstatt) isch e dytschi Schauspiileri.

Ire Duurbruch het si anne 1994 im Actionthriller *Die Sieger* vum Dominik Graf ghaa. Me chännt si au as Kummissaari Jana Winter in dr Hauptroll vu dr ZDF-Krimiraie *Unter anderen Umständen* un as Karla Lorenz in dr Titelroll vu dr ARD-Fäärnseeraie 'Die Diplomatin*.

== Lääbe ==
=== Häärchumft un Uusbildig ===
D Natalia Wörner isch zäme mit ere eltere Schweschter bi ire Mueter ufgwagse, wu as Leereri gschafft het. Mit irem Vater het si Wuchenände un Feerie verbroocht. Scho in ire Schuelzyt, wu si viermool uf aigene Wunsch d Schuel gwägslet het, het d Wörner aafange as Model schaffe. Noch em [[Abitur|Abituur]] z [[Stuttgart|Stuagert]] un eme chuurze Studium generale an ere antroposoofische Schuel (1986) het si unter anderem z [[Paris]], z [[Mailand]] un z [[Wien]] as Model gschafft.

1987/1988 het d Wörner anderthalb Joor lang Schauspiil bim Lee Strasberg am Actors Studio z [[New York City|New York]] studiert un het druf in dr deertige Off-Off-Theater gspiilt. Si isch derno retuurchuu uf Dytschland.

=== Privaatlääbe ===
D Wörner isch zwische 1993 un 2001 mit irem Schauspiilkolleeg Herbert Knaup liiert gsii, wu si bi de Draiaarbete zue *Die Sieger* chännegleert ghaa het.

Ab de Draiaarbete zue *Miss Texas* im Joor bis aafangs 2008 het d Wörner mit em Kanaadier Robert Seeliger zämegläbt. Zäme mit iim het si an de Wynäächte 2004 z Khao Lak d Fluetkataschtroof iberläb,t wu dur Äärdbeebe im Indische Ozean uusgleest wooren isch. D Wörner un dr Seeliger hän im Jänner 2006 ghyroote. Si hän zäme ne Suun, dr Jacob Lee. D Ee isch anne 2008 gschiide woore.

Im Früiejoor 2016 hän si d Schauspiilri un dr [[Heiko Maas]] (sällemool [[Bundesministerium der Justiz und für Verbraucherschutz|Bundesminischter vu dr Juschtiz un fir Verbruucherschutz]] im [[Kabinett Merkel III]]) zum eerschte Mool as Baar zaigt. Mitti Augschte 2023 hän d Wörner un dr Maas verchindet, ass si si scho vor lengerer Zyt drännt heebe.

== Karriere==

Zum eerschte Mool im dytsche Fäärnsee isch d Natalia Wörner 1992 in *Thea und Nat* vu dr Nina Grosse z sää gsii. 1992/93 het si bi re Casting-Show uf [[Sat.1]] zur Uuswaal vu dr Hauptdaarstelleri fir d Verfilmig vu dr Romaanfuurtsetzig vu *Vom Winde verweht*, dr Miniseerie *Scarlett* mitgmacht.
Ire Kinodebüt het si mit Nääberolle in *Frauen sind was Wunderbares* vu dr Sherry Hormann un *De Sieger* vum Dominik Graf (baidi 1994) gee. Unter dr Hormann het si au in dr Filmkumeedi *Irren ist männlich* in dr Nääberoll vu dr Susanne Sochaki gspiilt. Fir iri Daarstellig vun eme psiichisch gsteerte Säktenopfer im *Tatort* (Folg: *Perfect Mind – Im Labyrinth*, 1996) het si anne 1997 dr Guldene Gong gwunne.

Anne 2000 isch d Wörner fir iri Laischtig in *Bella Block* mit em Dytsche Fäärnseebryys in dr Kategory *Beschti Schauspiileri in ere Hauptroll – Fäärnseefilm/Meedailer* uuszaichnet woore. In dr Folg *Blinde Liebe* vu dr ZDF-Krimiraie isch si as schlichti un dailwyys vulgeeri Chrankeschweschter z sää gsii, wu si in e voorbstroofte Taxifaarer verliebt un iri behinderet Schweschter in d Brostituzioon drängt. 2002 isch si fir d ARD-Zweedailer *Der Seerosenteich*, wu uf em glyychnamige Romaan vum Christian Pfannenschmidt basiert, an Schaublätz z [[Schleswig-Holstein| Schleeswig-Holschtain]], [[Hamburg]], [[Paris]] un [[New York City|New York]] in dr Hauptroll vu dr Moodischepferi Isabelle Corthen näb em Tim Bergmann, dr Anja Kling un dr Hannelore Elsner voor dr Kamera gstande.

Syt 2006 isch d Wörner ai- bis zwaimool im Joo ras Kummissaari Jana Winter in dr Hauptroll vu dr ZDF-Krimiraie *Unter anderen Umständen* z sää. Syt 2016 spiilt si derzue in dr [[Das Erste|ARD]]-Raie *Die Diplomatin* d Titelroll vu dr Diplomaati Karla Lorenz. Im Friejoor 2021 isch si fir dr ZDF-Fäärnseefilm *Die Welt steht still* voor dr Kamera gstande, wu si d Dokteri Carolin Mellau spiilt, wu mit dr [[COVID-19-Pandemie|Covid-19-Pandemy]] z Dytschland z kämpfe het un si em Änd sälber mit em Virus infiziert.

Im Meerz 2011 isch in dr dytsche Uusgaab vum *Playboy*-Magaziin zäme mit eme Interview e Fotoseerie mit dr Natalia Wörner uusechuu, fotografiert vum Karl Lagerfeld.

== Filmografy ==
=== Kinofilm ===


=== Fäärseefilm ===

=== Fäärseeseerie un -raie ===


== Uuszaichnige ==
* 1996: Guldene Gong
* 2000: Dytsche Fäärnseebryys
* 2011: Askania Award
* 2011: Romy fir *Die Säulen der Erde*
* 2016: [[Bundesverdienstkreuz|Bundesverdienschtchryz]] am Band
* 2017: St. Georgs Oorde vum Semperopernball
* 2020: [[Verdienstorden des Landes Baden-Württemberg| Verdienschtoorde vum Land Baade-Wiirtbäärg]]

== Literatuur ==
* Manfred Hobsch, Ralf Krämer, Klaus Rathje: *Filmszene D. Die 250 wichtigsten jungen deutschen Stars aus Kino und TV.'' Schwarzkopf & Schwarzkopf, Berlin 2004, ISBN 3-89602-511-2, S.&nbsp;481 f.

## Weblink

* 
* 
* 
* 
* 
* 
* 

## Fueßnote